
PREDMET DRAŽBE

Predmet dražbe je prodaja električne energije iz proizvodnje Javnega podjetja Energetike Ljubljana d.o.o. (v nadaljevanju: Energetika Ljubljana). Predmet posamezne dražbe bo en ali več produktov, ki bo podrobneje predstavljen v posamezni najavi dražbe.

Predmet dražbe

Predmet dražbe so lahko pasovni in/ali vršni produkti za obdobje dobave:
· leto in/ali
· kvartal in/ali
· mesec in/ali
· poljubno obdobje dobave. 

Pasovni produkt je produkt pasovne energije s fizično dobavo električne energije na elektroenergetskem sistemu Slovenije, katerega dobava se prične s prvim dnem trajanja posameznega produkta ob 00:00 uri in se konča z zadnjim dnem dobave istega produkta ob 24:00 uri.

Vršni produkt je produkt vršne energije s fizično dobavo električne energije na elektroenergetskem sistemu Slovenije, katerega dobava je vsak dan od ponedeljka do petka od 08:00 do 20:00 v času trajanja posameznega vršnega produkta.

Energetika Ljubljana vsaj 10 dni pred posamezno dražbo objavi produkte in ročnost dobave, ki so predmet posamezne dražbe. Vse informacije vezane na produkte bodo na voljo v dražbenih specifikacijah, ki bodo objavljene na spletni strani.

Območje prevzema električne energije

Prodaja električne energije se nanaša na prodajo/prevzem na elektroenergetskem sistemu Slovenije, pri čemer je morebitna pridobitev čezmejnih prenosnih zmogljivosti izključno obveznost kupca.

Uredba REMIT
Pogodbeni stranki se obvezujeta, da bosta postopali skladno z določili uredbe REMIT v zvezi z registracijo in poročanjem tržnih udeležencev.






DRAŽBA

Udeleženci dražbe

Na dražbi kot prodajalec nastopa Energetika Ljubljana.

Na dražbi kot ponudnik lahko sodeluje vsaka zainteresirana pravna oseba, ki je član bilančne sheme operaterja trga v Sloveniji, skladno s predpisi, ki urejajo delovanje trga z električno energijo.

Prijava na sodelovanje na dražbah
[bookmark: _Ref274042225]
Pogoji prijave

Prijava zainteresirane pravne osebe na dražbe mora vsebovati: 
1. Osnovne podatke o zainteresirani pravni osebi in osebi, pooblaščeni za sodelovanje na dražbi (Priloga 1);
2. Redni izpisek iz sodnega registra oz. izpisek iz AJPES-a, ki vključuje zadnje spremembe (datum izpiska ne sme biti starejši od devetdeset (90) dni). V primeru, da v državi, kjer ima zainteresirana pravna oseba sedež, sodni organi ne izdajajo takega potrdila, ga mora nadomestiti s potrdilom drugega pristojnega organa;
3. Potrdilo sodišča, da zainteresirana pravna oseba ni v stečajnem ali likvidacijskem postopku ali v postopku prisilne poravnave (datum potrdila ne sme biti starejši od trideset (30) dni);
4. Potrdilo, ki dokazuje pooblaščenost osebe za podpis prijave na dražbo in za podpis pogodbe, v primeru, da podpisnik ni zakoniti zastopnik zainteresirane pravne osebe (datum potrdila ne sme biti starejši od devetdeset (90) dni);
5. Izjava zainteresirane pravne osebe, da je bil pred podpisom te izjave seznanjen s Pravili dražbe (Priloga 2);
6. Vzorec bančne garancije za pravočasno plačilo (Priloga 3), parafiran in žigosan s strani zainteresirane pravne osebe;
7. Podpisana Pogodba dopolnjena z manjkajočimi podatki (Priloga 4) - dva (2) izvoda.
8. Vzorec Dodatka k pogodbi, dopolnjen z manjkajočimi podatki, parafiran ter potrjen z žigom zainteresirane pravne osebe v kolikor ga ta uporablja (Priloga 5).

Dokumenti, ki jih zainteresirana pravna oseba predloži, morajo biti predloženi v originalu, v slovenskem ali angleškem jeziku.

Prijava za sodelovanje na dražbah se odda na predpisanem obrazcu »Prijava na Dražbe za prodajo električne energije iz proizvodnje družbe Energetika Ljubljana«, ki je podan v Prilogi 1 teh Pravil.

Zainteresirane pravne osebe oddajo prijavo udeležbe s priporočeno pošiljko po pošti na naslov: Javno podjetje Energetika Ljubljana d.o.o. Verovškova ulica 62, 1000 Ljubljana v ovojnici s pripisom »NE ODPIRAJ - Prodaja električne energije iz proizvodnje družbe Energetika Ljubljana« ali osebno v vložišču v pritličju stavbe. 

Prijava ni časovno omejena in velja do preklica oz. do pisne zahteve zainteresirane pravne osebe za preklic prijave. 

Za posamezno dražbo veljajo prijave zainteresiranih pravnih oseb, ki jih Energetika Ljubljana prejme vsaj 7 dni pred dražbo in ki jim je je priznana pravica udeležbe na dražbah. Zainteresirana pravna oseba je morebitne spremembe (statusne, kontakti, podpisniki,…) podatkov iz točke 2.2.1 Pogoji prijave dolžan sporočiti nemudoma, najkasneje pa 7 dni pred naslednjo dražbo na kateri želi sodelovati. 

Energetika Ljubljana si pridržuje pravico pozvati k posodobitvi posameznih dokumentov iz prvega odstavka točke 2.2.1 teh Pravil. 

Pomanjkljiva prijava

V primeru pomanjkljive prijave si Energetika Ljubljana pridržuje pravico, da zainteresirano pravno osebo s pomanjkljivo prijavo pozove k dopolnitvi prijave. Energetika Ljubljana obvesti zainteresirano pravno osebo o pomanjkljivi prijavi po elektronski pošti. Zainteresirana pravna oseba je dolžan svojo prijavo dopolniti v roku 3 delovnih dni po prejemu obvestila o pomanjkljivi prijavi. Energetika Ljubljana  lahko od udeleženca zahteva dodatne podatke ali dokazila, iz katerih izhaja utemeljenost prijave.

[bookmark: _Hlk206050543]Na podlagi popolne prijave Energetika Ljubljana zainteresirani pravni osebi po elektronski pošti prijave izda potrdilo o prijavi na dražbe, s katerim mu je priznana pravica udeležbe na dražbah. 

Sodelovanje na dražbi

Na dražbi lahko sodelujejo ponudniki, ki jim je priznana pravica udeležbe na dražbah. Skladno s priznano pravico udeležbe na dražbah na trgovalni platformi BSP ponudniku omogoči dostop do trgovalne platforme.

Veljavnost pravice udeležbe 

Priznana pravica udeležbe na dražbi velja do konca veljavnosti teh Pravil, razen v primeru opisanem v točki 2.3.6 teh Pravil. 

V primeru nespoštovanja teh Pravil ali neizpolnjevanja pogodbe se ponudniku prijava za sodelovanje na dražbah prekliče.

Potek dražbe

Podajanje ponudb na dražbi poteka preko trgovalne platforme BSP (v nadaljevanju: BSP). BSP registrirano zainteresirano pravno osebo obvesti o nadaljnjih postopkih za dostop. Dostop je omogočen le zainteresirani pravni osebi, ki jim je skladno s točko 2.2.4 priznana udeležba na dražbah.

Termin dražbe za prodajo električne energije iz proizvodnje Energetika Ljubljana za posamezen produkt bo objavljen vsaj 7 dni pred dražbo na spletni strani Energetike Ljubljana in BSP. Vsem že prijavljenim ponudnikom bo termin dražbe posredovan tudi preko elektronske pošte. V primeru spremembe termina dražbe bodo le-te objavljene vsaj 7 dni pred uveljavitvijo spremembe.
 
Testiranje dostopa

Testiranje dostopa in samega trgovanja bo potekalo individualno v dogovoru ponudnika z BSP.


Zbiranje ponudb

Zbiranje ponudb za dražbo bo potekalo skladno s terminom dražb ter dražbenimi specifikacijami preko BSP. Dražbe za vse produkte potekajo hkrati. Ponudniki podajo ločene ponudbe za vsak produkt.

Ponudniki lahko v času zbiranja ponudb, podajo ponudbo za posamezen produkt tako, da vnesejo ponudbe za posamezen produkt z izbrano količino v MW zaokroženo na celo število ter ceno v EUR/MWh zaokroženo na 2 decimalni mesti. Ponudba podana izven časa predpisanega za zbiranje ponudb, je neveljavna.

Veljavnost prispelih ponudb

Vse veljavne prispele ponudbe se razvrstijo v knjigo ponudb ločeno za vsak produkt. Vrstni red v knjigi ponudb je določen po kriteriju najvišje cene, torej tako, da imajo pri izbiri prednost ponudbe z višjo ceno za posamezen produkt. Zadnja sprejeta ponudba je sprejeta do preostale količine, ki je predmet dražbe za posamezen produkt in je lahko nižja od ponujene količine ponudnika.

Če je v okviru iste cene podanih več ponudb, imajo ponudbe s starejšo časovno oznako prednost pred ponudbami z mlajšo časovno oznako. 

Vse veljavne ponudbe v knjigi ponudb so veljavne do prejema uradnega obvestila o rezultatih dražbe. Za uradno obvestilo se šteje obvestilo posredovano s strani Energetike Ljubljana skladno s točko 2.4.2  teh Pravil. Ponudba izbranega ponudnika za posamezen produkt je veljavna do podpisa Dodatka k pogodbi (Priloga 5). 

Nadzor

BSP nadzoruje celoten proces izvedbe dražbe in skrbi, da proces izvedbe poteka v skladu s temi Pravili in drugo zadevno zakonodajo. Energetika Ljubljana ima v času izvajanja dražbe pravico skrajšati ali podaljšati trajanje dražbe ali začasno ali trajno prekiniti dražbo, v kolikor presodi, da je to nujno potrebno zaradi pravilne izvedbe dražbe. V primeru suma kršitev teh Pravil, in/ali druge zakonodaje, lahko Energetika Ljubljana posameznega ponudnika izloči iz dražbe ali prekliče že sprejete ponudbe tega ponudnika na dražbi. 

Energetika Ljubljana mora o tovrstnih ukrepih ponudnika po elektronski pošti obvestiti v najkrajšem možnem času. 

Vsako ravnanje ponudnika, ki ima za namen ali posledico motenje procesa dražbe ali nedopusten vpliv na njen izid, se šteje za hujšo kršitev teh Pravil, ki ima za posledico izločitev ponudnika iz dražbe in preklic že sprejetih ponudb ponudnika na dražbi. Ponudniku se prijava za sodelovanje na dražbah prekliče. Ponudniku se morebitna ponovna prijava zavrne.

Kriterij izbora in objava rezultatov dražbe

Izbrane ponudbe

Izbrane ponudbe so ponudbe z najvišjo ceno EUR/MWh za posamezen produkt in se obračunajo po principu »plačilo na podlagi ponudbe« (ang. pay as bid). 

Zaključek dražbe

Energetika Ljubljana v eni (1) uri po zaključku dražbe obvesti ponudnike dražbe o uradnih rezultatih po elektronski pošti. Izbrani ponudnik dražbe na podlagi obvestila o izbiri ter v skladu s točko 5.1.2 teh Pravil sklene Dodatek k Pogodbi  za prodajo električne energije iz proizvodnje družbe Energetika Ljubljana za produkt, za katerega je bil izbran.

Objava rezultatov

Energetika Ljubljana po koncu dražbe na svoji spletni strani objavi uradne rezultate dražbe, in sicer anonimizirane ponudbe in rezultate dražb za vsak produkt.

Preklic dražbe

[bookmark: _Hlk207021825]Energetika Ljubljana lahko dražbo delno ali v celoti prekliče v kateri koli fazi. V primeru, da dražbo delno ali v celoti prekliče, po izvedbi dražbe ne izvede dejanj iz predhodnih točk 2.4.2 in 2.4.3 teh Pravil, ki se nanašajo na preklicani del dražbe.


IZKLJUČITEV ODGOVORNOSTI IZVAJALCA DRAŽBE

Energetika Ljubljana in BSP nista odgovorna za kakršnokoli škodo, posredno ali neposredno, nastalo zaradi:
1. ponudnikove nezmožnosti sodelovanja na dražbi oz. zaradi izostanka na dražbi,
2. nepravočasnega prejetja ponudbe,
3. napake ponudnika pri oddajanju ponudb,
4. preklica dražbe.


SPORI

V primeru spora se za tolmačenje določil teh Pravil uporablja slovenska različica dokumenta.
 

SKLENITEV POGODBENIH RAZMERIJ

Podpis pogodbe in dodatka k pogodbi

Energetika Ljubljana bo v treh (3) delovnih dneh po uspešno zaključeni dražbi z izbranim ponudnikom podpisala pogodbo (Priloga 4) ter pripravila Dodatek k Pogodbi  (Priloga 5) o prodaji električne energije iz proizvodnje Energetike Ljubljana ter ga posredovala izbranim ponudnikom v podpis. Izbrani ponudnik mora v roku desetih (10) delovnih dni vrniti podpisan izvod pogodbe oziroma Dodatka k Pogodbi.

[bookmark: _Hlk207088799][bookmark: _Hlk206051576]Izbrani ponudnik dražbe mora najkasneje v dvajsetih (20) dneh od dneva sklenitve Dodatka k Pogodbi  o prodaji električne energije iz proizvodnje Energetika Ljubljana,  predložiti nepreklicno, brezpogojno in na prvi poziv plačljivo bančno garancijo za  pravočasno plačilo (Priloga 3) v višini 10% vrednosti Dodatka k Pogodbi brez DDV.

Predložitev finančnega zavarovanja za pravočasno plačilo je pogoj za veljavnost posameznega Dodatka k Pogodbi.

V primeru, da izbrani ponudnik ne predloži  bančne garancije za  pravočasno plačilo, je odgovoren za vso škodo, ki bi Energetiki Ljubljana lahko nastala zaradi nadomestne prodaje (stroški novega postopka, razlika v ceni ipd.). 

Minimalni rok izteka veljavnosti bančne garancije je vsaj 60 dni po koncu obdobja za katerega je bil ponudnik izbran.

Izbrani ponudnik lahko poda finančno zavarovanje skupaj ali ločeno za vsak produkt nakupa. Vsebina bančne garancije mora biti enaka vsebini iz Priloge 3 in izdana s strani prvovrstne banke s sedežem v RS.




VELJAVNOST PRAVIL DRAŽB

Pravila dražb stopijo v veljavo 31.08.2025 in veljajo do preklica.



Priloga 1: Prijava na dražbo za prodajo električne energije iz proizvodnje družbe Energetika Ljubljana


PRIJAVA ZA DRAŽBO ZA PRODAJO ELEKTRIČNE ENERGIJE IZ PROIZVODNJE DRUŽBE ENERGETIKA LJUBLJANA 

S prijavo zainteresirana pravna oseba podaja vlogo za sodelovanje na dražbah za prodajo električne energije iz proizvodnje družbe Energetika Ljubljana, ki jo organizira Energetika Ljubljana

OSNOVNI PODATKI O ZAINTERESIRANI PRAVNI OSEBI

	Polni naziv 
	


	Naslov 
	


	Kraj/poštna številka
	


	Država
	


	Telefon splošni
	


	E-pošta za obveščanje
	


	Davčna številka 
	


	Matična številka 
	


	Številka transakcijskega računa z enoto banke (IBAN, SWIFT)
	


	Odgovorna oseba za podpis pristopne pogodbe – ime in priimek, pozicija
	






OSEBE, POOBLAŠČENE ZA SODELOVANJE NA DRAŽBI (z digitalnim certifikatom)

	Ime in priimek
	Telefon
	E-pošta
	Podpis

Priloga 2: Izjava 


IZJAVA

________________________________________________________________________________ (naziv zainteresirane pravne osebe) izjavljam:

1. da sem bil pred podpisom te izjave seznanjen s Pravili dražb za prodajo električne energije iz proizvodnje družbe Energetika Ljubljana in se z njimi strinjam,

2. da so vsi podatki, dani v tej prijavi in navedenih prilogah k tej prijavi, resnični in pravilni ter da izpolnjujem vse z zakonodajo določene pogoje za opravljanje dejavnosti, ki je predmet dražbe,

3. da soglašam, da Energetika Ljubljana, za potrebe dražb za prodajo električne energije iz proizvodnje družbe Energetike Ljubljana, pri pristojnih organih opravi potrebne poizvedbe in pridobi podatke iz javnih evidenc, pri čemer se pridobljeni podatki uporabljajo izključno za potrebe podjetja Energetika Ljubljana,

4. da soglašam z vsebino predloženega vzorca pogodbe (Priloga 4) in vzorca Dodatka k pogodbi (Priloga 5), kar potrjujem s svojim podpisom in žigom na njej in se zavezujem skleniti Dodatek k Pogodbi z enako vsebino kot izhaja iz vzorca v roku desetih (10) delovnih dni po zaključku dražbe ali najmanj en (1) delovni dan pred dnevom dobave, v primeru, da bom na dražbi izbran.




Kraj: ____________________________	Datum:  ______________________________


Podpisnik:________________________


Podpis: __________________________	


Žig:

Priloga 3: Bančna garancija za pravočasno plačilo

Obrazec garancije za pravočasno plačilo po EPGP-758

Glava s podatki o garantu (banki) ali SWIFT ključ

Za:       Javno podjetje Energetika Ljubljana d.o.o. Verovškova ulica 62, 1000 Ljubljana 

Datum: …………………… (vpiše se datum izdaje)

VRSTA GARANCIJE: Garancija za pravočasno plačilo

ŠTEVILKA GARANCIJE: …………………… (vpiše se številka garancije)


GARANT: …………………… (vpiše se ime in naslov banke v kraju izdaje)


NAROČNIK GARANCIJE: …………………… (vpiše se ime in naslov naročnika garancije)


UPRAVIČENEC: Javno podjetje Energetika Ljubljana d.o.o. Verovškova ulica 62, 1000 Ljubljana


OSNOVNI POSEL: obveznosti naročnika garancije iz …………………..(naziv,  št. Pogodbe in datum ter št Dodatka k Pogodbi in datum) za………..….. v pogodbeni vrednosti ……..EUR sklenjene med naročnikom garancije in upravičencem s katero se je naročnik garancije med drugim zavezal, da bo …………………(kupil). Naročnik je skladno s …členom navedene pogodbe in Dodatka upravičencu dolžan predložiti garancijo za pravočasno plačilo v višini ………….

ZNESEK IN VALUTA GARANCIJE: …………………… (vpiše se najvišji znesek s številko in besedo in valuto)


LISTINE, KI JIH JE POLEG IZJAVE POTREBNO PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU: nobena


JEZIK V ZAHTEVANIH LISTINAH: slovenski


OBLIKA PREDLOŽITVE: v papirni obliki s priporočeno pošto ali katerokoli obliko hitre pošte ali v elektronski obliki po SWIFT sistemu na naslov ………….. (navede se SWIFT naslova garanta)

KRAJ PREDLOŽITVE: …………………… (Garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov. Če kraj predložitve v tej rubriki ni naveden, se predložitev opravi v kraju, kjer je garant izdal garancijo.)

ROK VELJAVNOSTI: DD.MM.LL (vpiše se datum zapadlosti garancije)

STRANKA, KI JE DOLŽNA PLAČATI STROŠKE: …………………… (vpiše se ime naročnika garancije)

Kot garant se s to garancijo nepreklicno zavezujemo, da bomo upravičencu izplačali katerikoli znesek do višine zneska garancije, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega (-ih) podpisnika (-ov), in skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo, bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik garancije ni izpolnil svojih obveznosti iz osnovnega posla.

Katerokoli zahtevo za plačilo po tej garanciji moramo prejeti na rok veljavnosti garancije ali pred njim v zgoraj navedenem kraju predložitve.
Morebitne spore v zvezi s to garancijo rešuje stvarno pristojno sodišče v Ljubljani po slovenskem pravu.

Za to garancijo veljajo Enotna Pravila za Garancije na Poziv (EPGP) revizija iz leta 2010, izdana pri MTZ pod št. 758.

								 garant	
								(žig in podpis)

POGODBA št. _____

o prodaji električne energije iz proizvodnje družbe Energetika Ljubljana
 
ki jo skleneta:

Javno podjetje Energetika Ljubljana d.o.o. 
Verovškova ulica 62, 
1000 Ljubljana 
Slovenija,
ki ga zastopa direktor družbe Samo Lozej, 
ID za DDV: SI 23034033
(v nadaljevanju: Energetika Ljubljana ali prodajalec), 

in 

KUPEC	______________________________________________, 

Naslov 	_____________________________________________________,
		
Kraj	_____________________________________________________,
		
Država 	_____________________________________________________,
		
ki ga zastopa ___________________________________________________,
		
ID za DDV: ____________________________________________________,
		

(v nadaljevanju ___________________________ ali kupec

ali skupaj stranki 















Predmet pogodbe

1. člen

Predmet te pogodbe je prodaja in nakup električne energije iz  proizvodnje družbe Energetika Ljubljana (v nadaljevanju: Pogodba).

Prodajalec proda, kupec pa kupi in prevzame električno energijo v količinah, po ceni in v obdobju definiranih v Dodatku k Pogodbi o prodaji električne energije iz  proizvodnje družbe Energetika Ljubljana (v nadaljevanju: Dodatek).


Količina, cena dobavljene električne energije in obdobje dobave

2. člen

Pogodbeni stranki sta soglasni, da se cena za prodajo električne energije iz  proizvodnje družbe Energetika Ljubljana določi na dražbi v skladu s Pravili dražb za Prodajo električne energije iz proizvodnje Energetika Ljubljana

Po zaključeni dražbi pogodbeni stranki podpišeta Dodatek, kjer so definirani količina, cena za dobavljeno električno energijo ter obdobje prodaje, ki je bilo kupcu dodeljeno na dražbi.
 

Plačilni pogoji

3. člen

Električna energija, katere odkup in prodaja je predmet te Pogodbe se obračunava mesečno. Prodajalec bo do petega (5.) dne v tekočem mesecu izstavil račun za količino dobavljene oziroma prevzete količine električne energije po tej Pogodbi v preteklem mesecu (obračunsko obdobje), ob upoštevanju mesečnega števila ur na podlagi mesečne dinamike dobave električne energije iz Dodatka in po ceni, določeni z Dodatkom.

Kupec mora poravnati račun najkasneje dvajseti (20.) dan v mesecu šteto od zadnjega dne obračunskega obdobja na TRR, ki je uradno evidentiran pri AJPES in bo naveden na računu. Vsaka pogodbena stranka pri tem sama krije svoje bančne stroške oziroma druge dajatve v zvezi z navedenim plačilom. V kolikor je dan zapadlosti plačila na nedelovni dan (sobota, nedelja, praznik v Republiki Sloveniji ali dan, ko evropski plačilni in poravnalni sistem v valuti EUR ne posluje), se zapadlost prestavi na prvi naslednji delovni dan. 

V primeru zamude plačila lahko prodajalec kupcu zaračuna  zakonske zamudne obresti, v skladu z Zakonom o predpisani obrestni meri zamudnih obresti, ki na dan priprave Pogodbe znašajo 10,15%. Rok plačila obresti je trideset (30) dni od datuma izstavitve obračuna zamudnih obresti.


Nedobava ali neprevzem električne energije

4. člen

Če prodajalec v celoti ali delno ne dobavi pogodbene količine električne energije v skladu z dogovorjeno mesečno dinamiko dobave, določeno v Dodatku, neizpolnitve obveznosti dobave pa ne opravičujejo okoliščine višje sile ali neizpolnitev obveznosti s strani kupca,, je prodajalec dolžan kupcu plačati nadomestilo za škodo, pri čemer se višina takšnega nadomestila izračuna kot produkt:
· količine nedobavljene električne energije in
· razlike, če je pozitivna, med ceno, po kateri kupec kot dober gospodarstvenik skladno s pravili pri trgovanju z električno energijo kupi (ali bi lahko kupil) nedobavljeno količino električne energije, in pogodbeno ceno.

Znesek izračunanega nadomestila za neizpolnitev dobave se poveča za vse dodatno nastale stroške prenosa električne energije in druge upravičene in dokazljive stroške in izdatke, ki kupcu nastanejo v primeru neizpolnitve dobave prodajalca.

Pogodbeni stranki se dogovorita, da lahko prodajalec v primeru, če v celoti ali delno ne bi dobavil pogodbene količine električne energije v skladu z dogovorjeno mesečno dinamiko dobave, določeno v Dodatku, neizpolnitve pa ne opravičujejo okoliščine višje sile, kupcu priskrbi električno energijo iz drugih virov in v primeru, da je cena tako dobavljene električne energije nižja ali enaka ceni električne energije po tej Pogodbi, se šteje, da je prodajalec izpolnil svojo pogodbeno obveznost.

5. člen

Če kupec v celoti ali delno ne prevzame pogodbene količine električne energije v skladu z dogovorjeno mesečno dinamiko dobave, določeno v Dodatku, neizpolnitve obveznosti prevzema pa ne opravičujejo okoliščine višje sile, je dolžan kupec prodajalcu plačati nadomestilo za škodo, pri čemer se višina takšnega nadomestila izračuna kot produkt:
· količine neprevzete električne energije in
· razlike, če je ta pozitivna, med pogodbeno ceno in ceno, po kateri prodajalec kot dober gospodarstvenik skladno s pravili pri trgovanju z električno energijo proda (ali bi lahko prodal) neprevzeto količino električne energije na trgu.
	
Znesek izračunanega nadomestila za neizpolnitev prevzema se poveča za vse dodatno nastale stroške prenosa električne energije in druge upravičene in dokazljive stroške in izdatke, ki prodajalcu nastanejo kot posledica neizpolnitve kupca.

Če kupec v celoti ali deloma ne bi prevzel pogodbene količine električne energije v skladu z dogovorjeno mesečno dinamiko dobave, ki je določena v Dodatku, neizpolnitve pa ne opravičujejo okoliščine višje sile, lahko prodajalec električno energijo na trgu proda in se šteje, da je kupec tako prodano električno energijo prevzel. Kupec posledično prodajalcu ni plačilno odgovoren v skladu z gornjimi določili tega člena, razen če bi prodajalec električno energijo prodal po ceni, ki je nižja od cene električne energije, ki je dogovorjena s to Pogodbo. V primeru, da je prodajalec električno energijo prodal po ceni, ki je nižja od cene električne energije, kot je dogovorjena z Dodatkom, je kupec dolžan poravnati nadomestilo v višini iz 1. odstavka tega člena.  

Pogodbeni strani izstavita račun za morebitno skupno količino nedobavljene/neprevzete električne energije v preteklem mesecu do petega (5.) dne v mesecu. Stranki sta dolžni poravnati račune, izdane v skladu z določili tega člena, v dvajsetih (20) dneh od datuma izdaje takega računa. Vsaka pogodbena stranka pri tem sama krije svoje bančne stroške oziroma druge dajatve v zvezi z navedenim plačilom. V kolikor je dan zapadlosti plačila na nedelovni dan (sobota, nedelja, praznik v Republiki Sloveniji ali dan, ko evropski plačilni in poravnalni sistem v valuti EUR ne posluje), se zapadlost prestavi na prvi naslednji delovni dan.


Zavarovanje za pravočasno plačilo

6. člen

Kupec mora najkasneje v dvajsetih (20) dneh od dneva sklenitve Dodatka predložiti prodajalcu nepreklicno, brezpogojno in na prvi poziv plačljivo bančno garancijo za pravočasno plačilo v višini 10% vrednosti Dodatka brez DDV. 

Predložitev finančnega zavarovanja za pravočasno plačilo je pogoj za veljavnost posameznega Dodatka.

Minimalni rok izteka veljavnosti bančne garancije je vsaj 60 dni po koncu obdobja za katerega je bil kupec izbran.

Prodajalec ima pravico unovčiti zavarovanje za pravočasno plačilo v višini njegove vrednosti, če kupec pogodbenih obveznosti ne izpolnjuje v dogovorjeni količini ali rokih. Unovčeni instrument zavarovanja mora kupec nemudoma nadomestiti z novim, v kolikor tega kupec ne stori, ima prodajalec pravico enostransko odstopiti od Pogodbe brez kakršne koli kazni.


Prekinitev dobave

7. člen

Če kupec zamuja s plačilom po tej Pogodbi, je prodajalec upravičen, vendar ne prej kot v sedmih (7) koledarskih dneh po predhodnem pisnem obvestilu kupcu, ustaviti nadaljnjo dobavo električne energije. Prodajalec je zavezan k dobavi električne energije šele tedaj, ko kupec v celoti poravna svoj dolg iz naslova dobave električne energije (vključno z zamudnimi obrestmi in stroški). 

Za čas ustavitev dobav, ki so posledica zamud s plačilom, se uporabljajo določila 5. člena ta Pogodbe.


Odstop od Pogodbe

8. člen
	
Pogodbeni stranki se lahko kadarkoli dogovorita za sporazumno predčasno odpoved te Pogodbe in sicer s sklenitvijo pisnega aneksa k tej Pogodbi (sporazumna odpoved).

9. člen
	
Ne glede na določilo prejšnjega člena ima vsaka pogodbena stranka pravico enostransko odstopiti od te Pogodbe s pisnim obvestilom, poslanim s priporočeno pošiljko po pošti nasprotni pogodbeni stranki v primeru nastopa spodaj navedenih tehtnih razlogov, ki opravičujejo takšen odstop od Pogodbe (odstop iz tehtnih razlogov). Pogodbena stranka, ki odstopa od Pogodbe, mora v pisnem obvestilu navesti tehtni razlog, zaradi katerega odstopa od Pogodbe in datum odstopa oziroma prenehanja veljavnosti Pogodbe, ki pa ne sme nastopiti pred prejemom pisnega obvestila o odstopu. 
	
Tehten razlog za odstop od Pogodbe v skladu z določilom prejšnjega odstavka tega člena predstavlja:
· neizpolnitev na podlagi te Pogodbe nastale obveznosti plačila, in sicer tudi po izteku sedem (7) koledarskih dni od prejema pisnega opomina po izpolnitvi takšne obveznosti;
· neizpolnitev obveznosti zagotovitve ustreznega zavarovanja za pravočasno plačilo iz 6. člena te Pogodbe oziroma njegove dopolnitve tudi po izteku pet (5) delovnih dni od pisnega poziva prodajalca;
· večkratni primeri nedobave ali neprevzemi električne energije.
	


Reševanje sporov

10. člen

Vse spore iz te pogodbe bosta pogodbeni stranki poskušali rešiti z medsebojnim dogovorom. O nastalih težavah se bosta stranki medsebojno pisno obveščali.

V primeru, da stranki spora z medsebojnim dogovorom ne uspeta razrešiti, bosta stranki vsa nesoglasja v zvezi s to Pogodbo reševali na pristojnem sodišču v Ljubljani.

Kakršen koli spor v zvezi s to Pogodbo pogodbenih strank ne odvezuje izpolnitve njunih pogodbenih obveznosti.

Za urejanje medsebojnih pravnih razmerij, ki izvirajo iz predmetnega pravnega posla in niso definirana v tej Pogodbi, se uporabljajo določila Energetskega zakona in na njem temelječih podzakonskih aktov, določila Obligacijskega zakonika in druge pozitivne zakonodaje.


Višja sila

11. [bookmark: _Ref147290088]člen

Višja sila po tej Pogodbi je vsak dogodek, ki ga ni mogoče predvideti, preprečiti, ne odpraviti ali se mu izogniti in ima za posledico nemožnost izpolnitve pogodbenih obveznosti za posamezno stranko te Pogodbe.

Nastop višje sile oprošča pogodbeni stranki izpolnitve obveznosti iz te Pogodbe za čas trajanja višje sile, prav tako ju oprošča obveznosti plačila pogodbenih kazni in odškodnin zaradi neizpolnjevanja pogodbenih obveznosti v času trajanja višje sile.

Pogodbena stranka, ki se sklicuje na višjo silo, je dolžna o nastopu višje sile in njenem prenehanju nemudoma in na zanesljiv način obvestiti drugo pogodbeno stranko. V nasprotnem primeru odgovarja za vso, zaradi tega nastalo škodo.


Davki

12. člen

Pogodbeni stranki sta sporazumni, da pogodbena cena vključuje vse stroške dobave električne energije do primopredajnega mesta, ki skladno z določili veljavne zakonodaje bremenijo kupca, ne vključuje pa davka na dodano vrednost (DDV). DDV bo obračunan v skladu z veljavno zakonodajo v Republiki Sloveniji.


Zaupnost in protikorupcijska klavzula

13. člen

V primeru, da kdo v imenu ali na račun druge pogodbene stranke predstavniku ali posredniku prodajalca obljubi, ponudi ali da kakšno nedovoljeno korist za:
•	pridobitev posla ali 
•	za sklenitev posla pod ugodnejšimi pogoji ali 
•	za opustitev dolžnega nadzora nad izvajanjem pogodbenih obveznosti ali
•	za drugo ravnanje ali opustitev, s katerim je kupcu povzročena škoda ali je omogočena pridobitev nedovoljene koristi predstavniku prodajalca, drugi pogodbeni stranki ali njenemu predstavniku, zastopniku, posredniku,
je Pogodba nična.

V primeru storitve ali poskusa storitve dejanja iz prejšnjega odstavka je že sklenjena in veljavna Pogodba nična, če pa Pogodba še ni veljavna, se šteje, da Pogodba ni bila sklenjena.


Uredba REMIT

14. člen


Pogodbeni stranki se obvezujeta, da bosta postopali skladno z določili uredbe REMIT v zvezi z registracijo in poročanjem tržnih udeležencev.

Kupec dobavitelju sporoči UTI kodo za prijavo posla po REMIT uredbi.


Obveščanje

15. člen

Pogodbeni stranki se obvezujeta, da bosta druga drugo nemudoma obvestili o kakršnih koli spremembah, ki bi lahko vplivale na izvajanje te Pogodbe.

Kontaktna oseba za operativno izvajanje Pogodbe na strani prodajalca:
Ime in Priimek
Naziv:
Telefon: 
Email: 

Ime in Priimek
Naziv:
Telefon: 
Email: 

Kontaktna oseba za operativno izvajanje Pogodbe na strani kupca:
Ime in Priimek
Naziv:
Telefon: 
Email: 

Ime in Priimek
Naziv:
Telefon: 
Email:


Drugi pogoji

16. člen

Pogodba začne veljati z dnem, ko jo podpišeta obe pogodbeni stranki. Pogodba se uporablja do njenega preklica. 

Kupec lahko odstopi od pogodbenega razmerja le v primeru, da ima izpolnjene vse obveznosti po tej Pogodbi. Prenehanje veljavnosti te Pogodbe ne izključuje izpolnitve že nastalih finančnih obveznosti iz naslova te Pogodbe.

Vse spremembe in dopolnitve te Pogodbe bodo sklenjene v pisni obliki s soglasjem in podpisom obeh strank. 

Ta Pogodba je podpisana v dveh (2) izvodih, od katerih vsak velja kot original. Vsaka stranka prejme po en izvod podpisane Pogodbe.



............................., dne ..........................	Ljubljana, dne ............................	


	JAVNO PODJETJE 
	ENERGETIKA LJUBLJANA d.o.o

kupec 	prodajalec                                                                    

zanj:                                                                  	zanj:
	direktor
	Samo Lozej		








































Priloga 5: Dodatek k Pogodbi o prodaji električne energije iz proizvodnje družbe Energetika Ljubljana

Dodatek št. _____ k Pogodbi o prodaji električne energije iz  proizvodnje družbe Energetika Ljubljana
št. ______

1. Člen

Prodajalec in kupec sta dne (DD.MM.YYYY) _____________________ sklenila zavezujoč posel na dražbi za prodajo električne energije iz proizvodnje družbe Energetika Ljubljana.

2. Člen
Količina, cena in obdobje prodaje električne energije

Prodaja električne energije ima naslednje karakteristike:

	[bookmark: _Hlk162008019]Sprejeta ponudba
	Vrsta produkta
	Obdobje dobave od
	Obdobje dobave do
	Število ur produkta
	Količina
(MW)

(EUR /MWh)

	 
	 
	 
	 
	 
	 
	 

	 
	 
	 
	 
	
	 
	 

	 
	 
	 
	 
	 
	 
	 

	 
	 
	 
	 
	 
	 
	 

	 
	 
	 
	 
	 
	 
	 

	
	
	
	
	
	
	

	
	
	
	
	
	
	

	
	
	
	
	
	
	

	 
	 
	 
	 
	 
	 
	 

	 
	 
	 
	 
	 
	 
	 



Cena ne vsebuje DDV. DDV bo obračunan v skladu z veljavno zakonodajo v Republiki Sloveniji.

............................., dne ......................	Ljubljana, dne ........................	

	JAVNO PODJETJE 
	ENERGETIKA LJUBLJANA d.o.o

kupec 	prodajalec                                                                    
zanj:                                                                  	zanj:
	direktor
	Samo Lozej		

